અહેવાલો અનુસાર હેલિકોપ્ટરમાં પાઈલટ, સહપાઈલટ, એન્જિનિયર ઉપરાંત પાંચ યાત્રીઓ સવાર હતા. ગુજરાતના આ યાત્રીઓ બદરીનાથનાં દર્શન કર્યા બાદ હરિદ્વાર પરત જઈ રહ્યા હતા. હેલિકોપ્ટરે જેવી ઉડાણ ભરી કે તેનું બેલેન્સ ખોરવાઈ ગયું હતું અને હેલિપેડની નજીક બદરીશ એકતા વનમાં તૂટી પડ્યું હતું. અકસ્માત દરમિયાન કંપનીના એન્જિનિયરે છલાંગ લગાવી હતી અને એ વખતે તેમની ગરદન હેલિકોપ્ટરની બ્લેડમાં કપાઈ જતાં તેમનું મોત થયું હતું.